
3060 Криводол, ул.”Освобождение”№ 13, тел. 09117 / 20-45, e-mail: obs_krivodol@abv.bg
О Т Ч Е Т
ЗА ДЕЙНОСТТА НА ОБЩИНСКИ СЪВЕТ КРИВОДОЛ  
И НЕГОВИТЕ КОМИСИИ
ЗА ПЕРИОДА 01.01.2026 г. – 30.06.2026 г.

           Уважаеми общински съветници,

На основание чл. 27, ал. 6 от ЗМСМА и във връзка с чл. 14, ал. 6 от Правилника за дейността на ОбС, неговите комисии и взаимодействието му с Общинската администрация, представям на Вашето внимание Отчет за дейността на Общински съвет Криводол и неговите комисии за периoда 01.01.2026 г. – 30.06.2026 г.
Като орган на местното самоуправление Общинския съвет приема решения в рамките на своята компетентност при спазване на изискванията на закона и съобразяване с интересите на гражданите на Общината.

През отчетния период Общинският съвет и неговите 3 комисии работиха отговорно за решаване на общинските проблеми, спазвайки законите на Република България и съгласно своя Правилник за организацията и дейността, неговите комисии и взаимодействията му с общинската администрация, в подкрепа  на което са и следните данни:

За периода 01.01.2026 – 30.06.2026 г. Общински съвет Криводол е провел 6 редовни заседания, съответно на: 

· 30.01.2026 г.;

· 27.02.2026 г.;
· 31.03.2026 г.;
· 30.04.2026 г.;
· 22.05.2026 г.;

· 26.06.2026 г.;
Нито едно от заседанията не е отложено поради липса на кворум или други организационни причини. За датите на заседанията и дневния ред гражданите на Община Криводол се уведомяват чрез Интернет - страницата на общината. 
         За изминалото първо полугодие на 2026 година Общински съвет Криводол е разгледал общо 48 предложения, като основен вносител на обсъжданите въпроси е общинската администрация в лицето на Кмета на общината, Заместник кмета и Председателя на Общинския съвет.
         Основната дейност на Общинския съвет се извършва в 3-те постоянни комисии, където задълбочено се обсъждат предложените проекти за решения. Разглеждането им в постоянните комисии подпомага в последствие общинските съветници при гласуването им на заседание на Общинския съвет. Редовните заседания на всяка постоянна комисия са с дневен ред, съобразен с дневния ред на общинските сесии. Водещо е желанието всички въпроси, подлежащи на обсъждане на общинска сесия да бъдат законово подплатени и целесъобразни, затова становищата на комисиите се приемат след дискусия и гласуване за всяко предложение.
За посочения период Постоянните комисии са заседавали, както следва:

   -   ПК по финанси и бюджет, общинска собственост, приватизация и  инвестиционна политика, програми и проекти – 6 заседания; 

             -    ПК по МСМА, териториално развитие, екология, ред,  законност и връзки с обществеността и бизнеса – 6 заседания;
             - ПК по хуманитарни дейности (образование, култура, здравеопазване, социални дейности и трудова заетост, религия, младежта и спорта) и прилагане на ЗПК – 6 заседания.

През отчетния период Общински съвет – Криводол е приел или изменил следните нормативни документи:
             Наредби:
        1. Наредба № 17 за предоставяне на социални услуги „Домашен социален патронаж” и „Социален асистент” от Общинско предприятие „Социални и комунални дейности” на територията на община Криводол, измененена с  Решение № 341/31.03.2026 г. на ОбС Криводол;

Отчети:
       1. Отчет за дейността на Общински съвет -  Криводол за периода    01.07.2025 г. – 31.12.2025 г., приет с Решение № 318/ 30.01.2026 г.;
       2. Отчет на МКБППМН – Община Криводол за 2025 г., приет с Решение № 319/ 30.01.2026 г.;
       3. Отчет за осъществените читалищни дейности в изпълнение на Културна Програма на община Криводол  за 2025 г. и за изразходваните от до финансиране средства през 2025 година, приет с Решение № 358/ 26.06.2026 г.;

Планове:
1. Годишен план за паша, във връзка с предоставяне и актуализиране на ползването на пасища, мери и ливади в община Криводол за календарната 2027 г., приет  с Решение  № 325/30.01.2026 г.
         2. План-сметка за определяне разходите на Община Криводол за събиране и извозване на битови отпадъци, транспортиране до ДТБО - Монтана и поддържане на чистотата на териториите за обществено ползване през 2026 г., приет  с Решение № 331/30.01.2026 г.
Програми:
        1. Програма за намаляване на риска от бедствия  на Община Криводол,  приета  с Решение № 347/30.04.2026 г.
             Включени за разглеждане бяха въпроси от всички сфери на обществено – икономическия живот на общината.
· По бюджетни въпроси са разгледани 3 предложения.
· По придобиване, управление и разпореждане с общинското имущество и гори са разгледани  29 предложения, както следва:
           - относно откриване на процедури за отдаване под наем, чрез публичен търг с явно наддаване за срок от 5  години, на част от недвижими имоти общинска собственост – 5 предложения;
          - относно откриване на процедури за отдаване под наем, чрез публичен търг с явно наддаване за срок от 10 години, на част от недвижими имоти общинска собственост – 1 предложение;
          - относно предоставяне за безвъзмездно управление и ползване на имот публична общинска собственост – училища в гр. Криводол и селата Ракево, Краводер, Лесура - 4 предложения;
          - относно замяна на  имоти „земи по чл. 19, ал. 1 от ЗСПЗЗ“ – 1 предложение;

          - относно  продажба чрез публичен търг с явно наддаване на имоти частна общинска собственост - 6 предложения;
          - относно откриване на процедура за отдаване под наем чрез публичен търг с явно наддаване на част от имот публична общинска собственост – пощи за срок от 10 г. - 8 предложения;
          - съгласие за допускане и направа на подробни устройствени планове – 1 предложение;

          - други материали свързани с управлението и разпореждане с общинското имущество – 1 предложение;       

          - 
с Решения №№ 326/30.01.2026 г. и 339/27.02.2026 г., ОбС одобри допълване на Годишната програма за управление и разпореждане с имотите – общинска собственост през 2026 г., приета с Решение № 311 по Протокол № 33/29.12.2025 г.
Други решения разгледани от ОбС:  
       С Решение № 320/30.01.2026 г. ОбС даде съгласие за кандидатстване по Проект „Красива България“ 2026.;
       С Решение № 321/30.01.2026 г. ОбС даде съгласие за одобряване на партньорство, с кандидат/партньорите по проектно предложение по процедура чрез директно предоставяне на безвъзмездна финансова помощ BG05SFPR002-1.035 „Повишаване готовността за предотвратяване и овладяване на бедствия, пожари и извънредни ситуации“, финансирана по Програма “Развитие на човешките ресурси” 2021-2027, с водещ партньор Регионална Дирекция Пожарна Безопасност и Защита на Населението - Област Враца /РД ПБЗН/;

       С Решение № 322/30.01.2026 г. ОбС даде съгласие за „Закупуване на допълнително оборудването и обзавеждането за кухня-майка с кетъринг на Общинско предприятие „Социални и комунални дейности”-към община Криводол по Целева Програма “Подобряване на материалната база на Домашен социален патронаж“ пред „Фонд социална закрила” към Министерство на труда и социалната политика;

      С Решение № 332/30.01.2026 г. ОбС одобри отписване на несъбираеми общински вземания  погасени по давност;       
       С Решение № 346/30.04.2026 г. ОбС даде съгласие кандидатстване по процедура чрез предоставяне на безвъзмездна финансова помощ BG05SFPR002-2.016ПОДКРЕПА ЗА УЯЗВИМИ И МАРГИНАЛИЗИРАНИ ОБЩНОСТИ и съгласие за сключване на споразумение за партньорство;
       С Решение № 348/30.04.2026 г. ОбС одобри ползване на временен безлихвен заем за изпълнение на проект „Топъл обяд в община Криводол“, Договор № BG05SFPR003-1.001-0069;
        С Решение № 349/30.04.2026 г. ОбС одобри ползване на временен безлихвен заем за изпълнение на проект „Повишаване готовността на област Враца за предотвратяване и овладяване на бедствия, пожари и извънредни ситуации“, Договор № BG05SFPR002-1.035-0026-С01;       
        Важен момент в анализът на взетите от Общински съвет - Криводол решения е законосъобразността им. През отчетния период няма върнати за ново разглеждане решения от областния управител и кмета на общината. 
        Съгласно изискванията на чл. 22, ал. 1 от ЗМСМА, актовете на Общинския съвет се изпращат на Кмета на общината, на Областния управител и на Районна прокуратура – Враца в 7-дневен срок от приемането им. 
       
Информацията за работата на Общинския съвет редовно се публикува и в сайта на Община Криводол. Всеки гражданин, който проявява интерес, може подробно да се запознае със структурата на местния законодателен орган, с нормативните документи, приети от него, с решенията и с текущата му работа. Всички тези актове на Общинския съвет са от особена важност за гражданите на общината, тъй като те регулират различни страни от местните обществени отношения и въвеждат законов ред и организация на местно равнище.
       
В заключение на направения анализ може да се каже, че през отчетния период Общински съвет Криводол е бил последователен в целите и намеренията си да разреши немалка част от въпросите и проблемите на общината и нейните жители.
                                             Председател ОбС Криводол:

                                                                                       Валентин Кирилов
ОБЩИНСКИ СЪВЕТ КРИВОДОЛ


ОБЛАСТ  ВРАЦА

